### 8.     Beslutning om det videre arbejde med lokalplan for [adresse]*Åbent**

Sagsnr.: 326-2020-5220        J.nr.: 01.02.05           Dokumentnr.:
326-2021-237404

**Sagstype**

Beslutning.

**Resume og sagens baggrund**

Kommunalbestyrelsen har besluttet, at der skal udarbejdes en
ny lokalplan for området ved [adresse], som kan understøtte udviklingen i
detailhandlen, liberalt erhverv og øget bosætning (jf. H11 i Budget 2020-2023).
Som opfølgning på udvalgets tidligere behandling mv. lægger sagen op til, at
udvalget beslutter retning for indhold i lokalplanen.

Teknik – og Miljøudvalget drøftede sagen første gang på møde
den 5. marts 2020 og behandlede sagen på møde den 4. juni 2020, hvor det blev
godkendt, at lade følgende temaer danner afsæt for det videre arbejde:

1)   Centralisering af
butiksgaden

2)   Gaderummet i
[adresse]

3)   Østlige del af
[adresse] – byrum med anden karakter?

4)   Udvikling af slipper
(passager) og mulighed for gadegennembrud

5)   Udvikling af
parkeringsområde

**Indstillinger**

Chefen for Plan, Byg og Miljø indstiller at det videre
arbejde med lokalplanen følger administrationens opsummering og anbefaling, jf.
sagsfremstilling med tilhørende bilag.

**Behandling**

Teknik- og Miljøudvalget.

**Sagsfremstilling**

Ved Teknik- og Miljøudvalgets indledende behandling af denne
sag, tilbage i marts 2020, fremgik det, at det i udarbejdelsen af et nyt
plangrundlag er centralt at identificere, hvad der er formålet med at udarbejde
en ny lokalplan, og hvad der skal udgøre planens hovedgreb.

I den mellemliggende periode har administrationen arbejdet
videre med at rammesætte dette på baggrund af udvalgets drøftelser, et
gennemført dialogmøde med interessenter i området, vurdering af forskellige
problemstillinger samt ved at sammenholde med den gældende lokalplan.

På denne baggrund er udarbejdet et udkast til formål for en
ny lokalplan, se bilag 1. Af bilaget fremgår til sammenligning
formålsbestemmelserne i gældende lokalplan samt kommuneplanens rammebestemmelse
som området er omfattet af.

Samtidig er udarbejdet en opsummering på forskellige temaer,
der er centrale for planens hovedgreb, se bilag 2. I bilaget fremgår desuden
nogle tilknyttede spørgsmål og konklusioner, som udvalget bør forholde sig til.
Særligt har administrationen behov for at vide, om udvalget har en holdning
til, hvordan [adresse] skal centraliseres – eller om administrationen skal
komme med et bud i lokalplanforslaget, der efterfølgende fremlægges til
udvalgets godkendelse.

*Dialogmøde med interessenter*

Som en del af processen for en ny lokalplan inviterede
udvalget til dialogmøde den 15. september 2020. Invitationen var rettet mod
bygningsejere, bestyrere, erhvervsdrivende og interessenter. Der var omkring
25-30 gæster ved mødet.

Følgende overordnede input fremkom ved mødet:

*Centralisering af gågaden.* Der var forskellige
holdninger til den konkrete udstrækning af gågaden. Men generelt enighed om, at
det er meget vigtigt at skabe grundlag for et godt miljø og liv i gaden.
Samtidig var der flere synspunkter på vigtigheden af at få de tværgående
”sivegader” i spil og sikre koblingen til fx [adresse]. Der blev talt om
funktioner i gaden og udtrykt holdninger til balancen mellem detailhandel,
liberale erhverv og boliger.

*Gaderummet i [adresse].* Dialogen kredsede især om, hvordan
kundernes ophold i gaden kan øges og styrkes. Det skal være attraktivt at tage
ophold i gaden. Desuden blev der peget på regler ift. tilgængelighed,
skiltning, materialer og farver.

*Passager og gadegennembrud.* Der blev generelt udtrykt
enighed om, at det vil være et løft og spændende at inddrage visse passager og
gårdrum som byrum, og som gennemgange fra [adresse] med en anden kvalitet og
nye opholdsmuligheder. Det kunne fx være mht. belysning, udsmykning og
belægning. Det blev italesat, at det er tænkt som en invitation til relevante
bygningsejere.

*Videre proces*

Administrationen forventer, at den videre proces for
lokalplanarbejdet vil forløbe således:

·
Oktober 2021 – Januar 2022: Forslag til lokalplan udarbejdes

·
Februar 2022: Forslag til Lokalplan fremlægges til politisk
behandling

·
Poul Bertelsen 2022: Forslag til lokalplan fremlægges i offentlig
høring

·
August 2022: Endelig vedtagelse af lokalplan

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Formål med lokalplan, [adresse] 326-2021-257779 |
| Bilag 2 - Opsummering, grundlag for ny lokalplan | 326-2021-257780 |